Lees daaroor by Gru-Grendel-Gebeure
Elkeen van die gebeure in hierdie reeks speel af in die inperkingstyd vanaf 26 Maart 2020 en is opgevolg om seker te maak dat dit volkome waar is
‘n Ou vriend van Gelofteland het besluit om te kom inloer. Hy vertel dat hy verlede naweek darem weer ‘n slaggie met sy dogter kon kuier. Sy is ‘n mediese dokter werksaam in die Helen Joseph Hospitaal in Auckland Park, die staatshospitaal daar.
Hulle kon weer oor alles en wat mens nie oor die foon durf nie, gesels. Hy vra haar toe hoeveel Covid-19-pasiënte daar by hulle in die hospitaal is. Sy sê Pa, glo dit as jy wil, daar is nie ‘n enkele een nie. Maar ons word gedwing om op elke doodsertifikaat van ander sterftes te skryf: Rede vir dood: Covid-19. Dit is ‘n opdrag van heelbo wat niemand mag verontagsaam nie.
Hierdie praktyk is klaarblyklik in elke hospitaal oor die wêreld aan die gang. ‘n Paar dae gelede is Amerika deur die media beskuldig dat ook hulle roekeloos aanteken dat Covid-19 die oorsaak van bykans alle sterftes is.
Hierdie streep bedrog herinner aan die man wat verlede week sy 80 jaar-oue pa hier in ‘n Suid-Afrikaanse hospitaal bygestaan het toe dié sy jarelange stryd teen kanker gewonne gee. Groot was die man se skok toe daar op sy pa se doodsertifikaat aangedui word dat die oorsaak van sy dood Covid-19 is. Hy het dadelik die betrokke medici gaan spreek en verduidelik dat sy pa nie eers getoets is vir die virus nie; maar nee, niemand wou sy standpunt behoorlik aanhoor of verstaan nie en so moes dit bly.
Maak die dokter in Helen Joseph Hospitaal se weergawe nou sin?